Yal mi ara tettwaɣ tmurt neɣ mi ara d-ffɣen warraw-is ad suɣen, ad ssutren izerfan-nsen, imḍebbren n tsertit n tmurt n uɛekki, ad d-afen iman-nsen ɣef yimi n tlafsa yelluẓen. Ad suddsen tifranin n tkerkas d tkellax, ad sxedmen tixidas s wacu ad ssettun agdud yenṭerren seg twaɣit i t-yeggunin. Ttɛawaden i yiɣessan isewwi, ulac amaynut. Ad d-ssiwlen i yiqeffafen ad kkin deg tefranin, ad ssusmen aɣref, ad t-ssegnen neɣ ad t-rren ɣer yiḍes.